A SIMPSON CSALÁD
Helyi híreink. Visszavonul a horgászbajnok Abe Simpson.
Igen, ez hal-álosan komoly.
Miután kifogta 20. serlegét az éves horgászderbin,
pontyot tesz pályafutása végére.
Hamarosan uszonyatos sztorival jelentkezünk
egy harcsabajszú, gébeszmés tőzsdecápáról,
aki puszta süllőtlenségből filézi áldozatait.
Abe, miért akasztja szögre a botot?
Hát, a 20. győzelmem után a csúcson akarom abbahagyni,
hogy egyetlen tehetségemet a fiam kamatoztassa tovább.
Holnaptól ő lesz a Simpson család ügyeletes horgász ásza.
A halpofájú nézőknek üzenem,
hogy reszkessetek!
Izgató, amikor nem egy katasztrófával verekszed be magad a hírekbe.
Azok a halak jól be lehetnek tojva.
Az égvilágon semmi okuk rá.
Sosem nyerek semmit.
Hogy hiheti apám, hogy megnyerem ezt a versenyt?
Talán mert nincs más dolgod, mint hogy egy bottal a kezedben kuksolj.
Az máris két dolog!
A RAJZTEREM MÉHRAJZÁS MIATT ZÁRVA
KRÉTARAGASZTÓ
Igazgató úr! Elnézést a zavarásért,
de jelentkeztem az ország legexkluzívabb nyári táborába.
Még a szilícium-völgyi ritalingyerekeket is elutasítják.
Arra gondoltam, írhatna nekem ajánlólevelet.
Ajánlólevelet?
Még soha sem kértek tőlem ilyesmit.
Eddig jobbára bíróknak írtam méltányossági kérelmeket.
Ha felvesznek a Springfieldi Egyetemi Táborba,
onnan egyenes út vezet az Amherst nyári workshopjára,
ami belépő a Santa Cruz Egyetem tengerbiológus-elvonulására,
ami kiváló ajánlólevél az Oberlin napközis filótáborba,
ottalvási lehetőséggel.
Nos, azt hiszem,
az Edu-95 programcsomag tartalmaz ajánlólevél-sablont is.
Ne feledje, én voltam az osztály hörcsögfelelőse.
És a rajzszakkör képviselője.
És én szerveztem gyűjtést a konyhás nénik etikus hajhálóira.
Értem.
„Sokrétű érdeklődés.”
És nyomtatás!
Nem érdekes.
SPRINGFIELDI HORGÁSZDERBI
Köszöntünk mindenkit a springfieldi horgászderbin.
Támogatja: a Duff Sörmester.
Többé nem látják részegen a terepen.
Most pedig a tiszteletbeli bajnokunk ünnepélyesen kifogja az első halat.
Apa, mégis mit vársz tőlem? Még sosem nyertem semmit.
Nem benned bízom, hanem a Simpsonok horgászgénjében.
Végre átadhatok valamit a kényszeres mutogatáson kívül.
Három órája rágjuk a körmünket eme öldöklő küzdelem láttán, emberek.
A farizomláz kezdi próbára tenni az ülőháborút vívó mohikánokat.
Ha apát akarom nézni láblógatás közben, meglátogatom a munkahelyén.
Anya! Tuti, hogy a többi táboraspiráns épp halálra önkénteskedi magát valahol,
én meg itt ácsorgok, és hagyom, hogy a nap körbesüsse a nyakláncomat.
Biztosan felvesznek. Te mindenhová bejutsz.
Addig is szemetet szedek, uszadékfát gyűjtök,
és partra sodort próbababakarokat mentek a hódok pofájából.
Bocs, Marge, de nem morognál halkabban? Horgászni próbálok.
Picit kiengedem magam.
Ez meg mi a rosseb? Kifelé! Tűnés!
- Hé! - Homie!
Az első fogásunk 3,3 kiló.
Vajon lesz ennél nehezebb?
A reklám után máris kiderül.
A fogása belezése közben
önt is zavarják a vádlón meredő hideg halszemek?
Vegyen Csini Csuklyát!
Bizony, halacskám! Imádni fogod!
Játsszon a Csini csuklya mobiljátékkal!
Homer Simpson hala nem kevesebb mint... Négy és fél kiló?
Megvan a győztes!
Még soha életemben nem nyertem semmit! Mit tegyek?
Drága fiacskám! Még sosem szerettelek ennyire!
Köszönöm, apa!
Én főzhetem meg a férjecském díjnyertes halát.
Nemsokára az egész ház bűzlik majd a diadaltól!
Mi? Mik ezek az üveggolyók? Ez olyan, mint a homárban a gyöngyök?
Vajon hogy kerültek ide a csúzligolyóim?
Felhizlaltad a halamat? Üveggolyókkal?
Nem bírtam ki. A bénázásodat nézni rém uncsi volt!
Szóval valójában nem is nyertem. Csaltál!
Drága fiacskám! Még sosem szerettelek ennyire!
A TŰZVÉDELMI GYAKORLAT TŰZ MIATT LEFÚJVA
„Az Oregon-ösvény mondája. Milhouse Van Houten verse.
Elindultunk hát az óceánpartra. Ki nem oda vándorol, az egy nagy marha.”
Azért jöttem, hogy elvigyem Bartot orvosi vizsgálatra.
Orvosi vizsgálatom lesz?
Naná, egy csomó. Nagyon beteg vagy.
„Az első táborhelyünkön nem várt minket konfetti.
Első vacsoránk nem volt más, mint húsgolyó meg spagetti.”
Nem erre kell menni az orvoshoz.
Nincs semmiféle orvos.
Nem is vagyok beteg?
Nem tudom. Ki egészséges manapság?
Te meg én elmegyünk csalni.
Mikor a golyóiddal megnyertük a versenyt, olyan izgalom fogott el, ami apaként soha.
Alig várom, hogy újra átéljem!
SPRINGFIELDI KAVICSDOBÓ BAJNOKSÁG
Hogy lehet kavicsdobásban csalni?
Nem tudom. Nem éreztem tisztességesnek előre kitervelni a csalást.
Tökéletes!
Egy kövér boríték a táborszervezőktől.
Lefogadom, hogy jó hírek.
Anya, ez a biztonsági tartalék. Még szép, hogy felvesznek.
A Florida State tábora béna babazsúr.
Miért nem jelentkeznek?
Janey-nek mindenhonnan válaszoltak. A csodavárós helyekről is.
Az esszében a bevándorló nagymamája viszontagságairól írt.
Ottawából származik. Nem is igazi bevándorló.
Nemsokára jön
a LIV pickleball-torna Rijádból, ahol 43 fokos a hőség a sivatagban,
és egyre forróbb a helyzet.
De most kapcsoljuk a kavicsdobáló-bajnokságot.
Ezek tényleg minden moslékot le akarnak nyomni a torkunkon.
Ja. Utána pont moslékevőversenyt adnak.
SEATLLE-I KONDA
A tavalyi év bajnoka, Cletus Spuckler caplat a part felé.
A rajongók körében köztudott, hogy nem a híres Nike-pipát látjuk,
hanem a bajnok lábfején szürcsölő piócákat.
Lássuk a dobást!
Huszonkét pattanás!
Ez a dobás méltó a nagy Doink Anderson emlékéhez!
Érdekesség: egy centet sem hagyott az özvegyére.
A következő Homer Simpson.
Bár újonc, a felszerelése nem marad el a profikétól.
Egy kavics, amit a földön talált.
Negyvenhat pattanás!
Már-már megérte ide lestoppolnom.
Hát ezért csináljuk. A csalás mámoráért.
Érzed, ahogy hogy lüktet az ármány az ereidben.
Mint amikor kaparóssorsjegy-port szívsz vagy megkoronáznak a Burger Kingben.
Tudod, apa, bármikor csaltam ezelőtt,
sulis teszteken, Covid-teszteken...
mindig elfogott valamiféle bűntudat.
De ha veled csalok, az valahogy annyira rendben van.
Nem ismételhetnénk meg?
Fiam! Soha többé nem hagyjuk abba.
Gyere, csaljunk együtt, bébi Nincsenek szabályok, nem kell félni
Vizet rendelj, aztán folyjon a Sprite
Katonának valld magad És elsőbbségi ülés vár rád
Írj céges kamutweetet Shortold szét a piacot
Hazudd lélekállatodnak a házi malacod
Apa-fia svindler páros a nyerő A csalás az összetartó erő
Őszintén, az őszinteség nem tesz jót neked Jól tettem, hogy félreneveltelek
Orvosi papírral könnyített a felvételi
A házi dolgozatod megírja a ChatGPT
Igen
Veszíts el egy választást, kiálts csalást
A hullámvasútnál a sort Kerekesszékkel ugord át
Csalásban edzett szívünk egy ritmusra ver
Verjünk át mindenkit
Csak egymást ne, haver
Bart, végre értem, miért lesz valakiből szándékosan apa.
Ez volt életem legjobb hete.
Dettó! Pedig az életem nem is hányástenger, mint a tiéd.
Te nem furcsállod,
hogy apád hirtelen sorra nyeri a versenyeket és a gigantikus fődíjakat?
De, nekem is feltűnt.
Biztos elkönyveltem magamban, hogy az amerikai sportok egyre gagyibbak.
Hé, drágám!
Nem kell ez a női álcaruha, amit a dohánycsulázó-versenyen nyertem?
Homer, beszélnünk kell.
Ha beszélünk, az oké. De az kevésbé, ha beszélnünk kell.
Egy rakás olyan versenyt nyersz, amit sosem próbáltál ezelőtt.
Ne haragudj, hogy megkérdezem, de te csalsz?
NEHÉZSÚLYÚ PÓKERBAJNOK
Nem tudok a szemedbe hazudni!
Várj, ez is hazugság. Tudok hazudni, és szoktam is.
De ezúttal nem fogok.
Valóban csalok, de nem a díjakért vagy a dicsőségért.
Barttal együtt csalunk, csapatként.
Ez amolyan apa-fiú dolog.
Nem csinálhatnál mást Barttal? Mondjuk edzhetnéd a focicsapatát.
Foci? Kenjek meg bírókat? Hol itt a kihívás?
Az nem olyanfajta csalás, ami összehozza apát és fiát.
Olyan kötelék köt össze minket, mint LaVar és Lonzo Ballt
vagy Cecil és Prince Fieldert, mielőtt összevesztek.
Nem, nem, nem! A csalás rossz!
Talán másképp is elnyerhetnéd a fiad szeretetét.
Esetleg lehetnél jó apa.
És abból hogy lesz jet skím?
Mindig is sikeres jövőt szántál a gyerekeknek.
Talán a jövőjüket csaljuk el, ha nem csalunk.
Frissítés.
Semmi.
Frissítés.
FELVÉTELI EREDMÉNYEK KÉSŐBB
Még mindig semmi. Frissítés.
Pörgő szivárvány!
Semmi.
Lisa Simpson! A Springfieldi Egyetemi Tábortól jöttem,
és van szerencsém közölni,
hogy felvételt nyertél a nyári programunkba.
Bekerültem?
Ez fantasztikus!
Köszönöm, köszönöm!
Annyira menő, hogy mindenkivel személyesen közli a jó hírt.
Mint az evezősök edzője,
szeretem személyesen üdvözölni a tábori evezőscsapatunk új tagjait.
Micsoda? Evezés?
Csodásak a jelentkezéshez csatolt képeid!
Bárhol feltalálod magad.
Elöl, hátul, középen.
Mi?
Viszlát a táborban! Tessék, az egyenpulcsid!
Valaki manipulált képeket csempészett a jelentkezésembe.
És tudom is, hogy ki.
SPRINGFIELDI BALTAJÁTÉKOK
Csaltál! A nevemben!
Micsoda? Dehogyis!
Drágám! Mi a baj?
Apa és Bart evezőbajnokot fotosoppolt belőlem,
hogy csalással juttasson a táborba.
Nem is! Miért segítenék, ha amúgy is mindenben jó vagy?
És most pofa be! Apa a döntőben dob.
A fődíj egy benzinessé visszaalakított elektromos kocsi.
Már a világ összes idióta sportjában csaltál.
Lefogadom, hogy ezt a versenyt is csalással akarod megnyerni!
Jaj, a lábam!
Lisa!
A baltadobálók előszeretettel tartanak puskát a kocsijukban.
Mitől rettegsz? Hogy meglátják ezt?
Egy mágnes!
Ha ebben csaltál,
ide a bökőt, hogy minden másban is, amit a józan ész dacára megnyertél.
Mindent elvettél tőlünk!
A díjainkat és az önbecsülésünket!
Kapjuk el!
Lassan a testtel! Baltadobóbajnok vagyok.
A csonkom!
Ne hagyjátok elfutni a csalókat!
Emberek, teljesen félreértitek. Nem vagyunk csalók.
Gyorsan! Pattanjunk be a csalással nyert quadjainkba!
Olybá tűnik, elcsaltuk tőletek a bosszútokat is.
WOKE TOFUBAGÓ
NEM TUDJUK, KI A CÉLKÖZÖNSÉG
Ha azt hiszed, már megenyhültem, akkor tévedsz.
Miközben menekültünk, csak még dühösebb lettem.
Ezt úgy hívják: multitasking.
Olyan erény, ami helyesen szerepelt a jelentkezésemben.
Tudod, abban, amit elcsaltatok.
Esküszöm, nem mi tettük. Betyárbecsszóra!
Ó, tényleg?
Ha nem ti, akkor mégis ki töltötte fel azokat a kamu evezős fotókat,
hogy bejussak a táborba?
Én.
Te?
Ne! Csakis én lehettem!
Nem. Én voltam.
De Marge! Te te vagy.
Kedves vagy, tiszta és romlatlan.
Apa! Megrontottuk anyát!
Ne!
Mit tettem?
Azon kívül, amiről tudom, hogy én tettem?
Igen, csaltam.
Ti mutattátok meg, mi a módja,
de nem egy marhahússzárítóért tettem
vagy egy Harley Davidson szakállsamponért.
Amikor a gyerekeink sikere a tét, ha nem csalunk, elcsaljuk a jövőjüket.
Anya, annak is elcsaltad az esélyét, hogy a saját érdemeimért vegyenek fel.
Keményen dolgoztam. Szemetet szedtem a parton.
Időseket tanítottam emailezni.
Hetvenkettes betűméretet kellett használnom!
Ez egyedül a mi bűnünk.
Fiam, óriási hibát követtünk el.
De tanulunk belőle, és levonjuk a konzekvenciát.
Nincs több meghitt pillanat!
Igazad van. Soha többé.
Ígérd meg, hogy most ölelsz meg utoljára!
Esküszöm, apa. Esküszöm.
Hát itt lófráltok!
Sosem találunk rátok,
ha nem halljuk meg a bűntudatról árulkodó rókázásodat.
Rajta, ölj meg! Hasítsd ketté a koponyámat!
Nem érdemlek mást, miután megrontottam a világ legnemesebb teremtményét.
Azért az talán túlzás.
Csak el akartunk agyabugyálni egy picikét.
Hát, végül is kinyírhatunk,
de alá kéne írnod egy nyilatkozatot vagy valamit.
Senki nem öl meg senkit.
Ne már!
Simpsonék velünk jönnek.
Ez után tartjuk a barátságot, vagy hagyjuk a fenébe?
Oké. Akkor hagyjuk a fenébe!
SPRINGFIELDI EGYETEM
Ez az a tábor, ahova vágytam.
Már biztos tudnak a kamu jelentkezésemről.
Üdv, Simpsonék! Remélem, nem bánják,
hogy elküldtem önökért az egyetemi focicsapatot.
Bocsánatot kérek a jelentkezésemben feltüntetett valótlanságokért.
Anyukám és köztem érik egy beszélgetés. A tisztességről.
Lisa, ne neheztelj anyukádra!
Talán meglep,
de az intézményünkben komoly hagyományai vannak a csalásnak.
Elvégre ez a Springfieldi Egyetemi Tábor.
Az SET.
Maga szerint rendben van, hogy csaltam?
Mondja, hogy nem igaz, dékán úr!
Azt hiszed, egyedül te lódítottál a jelentkezésedben?
Nézd meg ezeket!
Ezen egy tízéves nyitott szívműtétet végez.
Ez a lány azt állítja, az ő ötlete volt gigaszívószálat tenni a bobateába.
És tudod, mit? Mindet felvettük.
De én becsületesen akarok élni.
Ilyen világban élünk.
Az adózók titkolóznak az adóhivatal előtt, az összes randiprofil hazugság.
A Houston Astros pedig olyan csaláson töri a fejét,
amitől eldobod az agyad.
Így hát úgy döntöttünk, hogy megbékélünk a csalással,
és a diákokat is a való életre készítjük fel.
Nem valamiféle álomvilágra.
Mit mondasz, Lisa?
Elfogadod a legrangosabb, Lance Armstrong nyári ösztöndíjunkat?
Vajon kockára teszem, amiben hiszek,
ha visszautasítom azt, amiben nem hiszek?
A tisztességet választom.
Büszke vagyok rád, kicsim!
Ja. Most kisétálok azon az ajtón.
Hátat fordítok e szobának és eme soha vissza nem térő alkalomnak.
Egyik lábam a másik után.
Az elveim acélozzák lépteimet!
Megadjam a kezdőlökést?
Megtennéd?
Adja át az edzőnek, hogy sajnáljuk, hogy becsaptuk.
Szerintem már hozzászokott.
Homer, egy percre!
Figyelemmel kísértem az egészen rendkívüli csalásszériáját.
Elképesztő volt!
Olyannyira, hogy felajánlok önnek egy professzori állást
a csalástudományi tanszékünkön.
Mit szól hozzá?
Volna kedve pallérozni az elméjét a jövő fehérgalléros bűnözőinek?
Nem.
Végre ragadt rám valami az egyetemen.
Egy tanulság.
A csalás majdnem megrontotta a nejemet.
A legkedvesebb, legjóságosabb lelket, aki valaha zöld ruhába bújt.
Soha többé nem csalok.
Csak, ha fogyózom.
Oké. Így kell igazából kavicsot dobni.
Pedig régen olyan jól ment!
Hé, hol van Bart?
Azt mondta, csütörtökönként kezelésre jár este 7 és 9 között.
JIM HARBAUGH ESÉLYEGYENLŐTLENSÉGI KÖZPONT
Csaláselméleti alapozó
Hallgatók! Nézzenek balra, nézzenek jobbra!
Ők azok a társaik, akikről lesni fognak.
A feliratot fordította: Tóth Márton